MONO ปีนี้สดใสลุ้นมีกำไรจากค่าโฆษณา-เรตติ้งเพิ่ม แนะ”ซื้อ”
MONO ปีนี้สดใสลุ้นมีกำไรจากค่าโฆษณา-เรตติ้งเพิ่ม"ซื้อ"เป้า 4.2 บ.
21 มี.ค. 2560

บล.ทิสโก้ ระบุในบทวิเคราะห์วันนี้ (21 มี.ค.) ว่า ยังมีมุมมองเชิงบวกต่อแนวโน้มผลประกอบการของบริษัท โมโน เทคโนโลยี จำกัด (มหาชน) หรือ MONO ว่าจะสามารถพลิกเป็นกำไรได้ตั้งแต่ ไตรมาส 1/60 นี้ โดยคาดรายได้จากธุรกิจทีวีที่ฟื้นกลับมาจากอัตราการเช่าโฆษณาที่กลับมาเพิ่มขึ้นรวมถึงการปรับอัตราค่าโฆษณาที่เพิ่มขึ้นตามเรตติ้งคาดรายได้ทีวีเพิ่มขึ้นราว 50%เทียบช่วงเดียวกันของปีก่อน จากการคาดอัตราการเช่าเวลาไตรมาส1/60 เฉลี่ยที่ 70% เพิ่มขึ้นจากไตรมาส4/59 ที่ 42% และไตรมาส1/59 ที่ 67%
โดยปัจจุบันขายที่อัตราค่าโฆษณา 26,000 บาท/นาที เพิ่มขึ้นจากเฉลี่ยทั้งปีที่ผ่านมาประมาณ 22,000-23,000 บาท/นาที สอดคล้องกับเรตติ้งที่ปรับเพิ่มขึ้นต่อเนื่องมาอยู่อันดับ 4 โดยเดือนก.พ.17เรตติ้ง 24 ชม. อยู่ที่ 0.65 เพิ่มขึ้นจากเฉลี่ยในปีที่ผ่านมา 28%เทียบช่วงเดียวกันของปีก่อน และรายได้จากภาพยนตร์ที่จะเริ่มฉายในไตรมาส1/60
ยังคงประมาณการเดิมคาดอัตราค่าโฆษณาปี 60-61 เฉลี่ยอยู่ที่ 27,800 บาท /นาที และ 31,800 บาท/นาที และคาดรายได้จากธุรกิจ content on mobile ลดลง 10% จากแนวโน้มการใช้ที่ลดลง คาดกำไรสุทธิปี 2017-18F เพิ่มขึ้นจากคาดการณ์เดิม  26% และ 17% ตามลำดับ หรือกำไรสุทธิอยู่ที่ 230 ล้านบาท และ 346 ล้านบาท ตามลำดับ
ยังคงคำแนะนำ “ซื้อ” เพื่อลงทุนในระยะยาว คาดพลิกเป็นกำไรได้ในปีนี้จากความสามารถรักษาระดับเรตติ้งให้อยู่ใน 5 อันดับแรกได้ต่อเนื่อง ซึ่งเป็นเป้าหมายของกลุ่มเอเจนซี่ในการซื้อโฆษณา และโอกาสในการปรับอัตราค่าโฆษณาเพิ่มขึ้นได้รวมทั้งการควบคุมบริหารต้นทุนให้คงที่ หากพิจารณา EV/EBITDA ปี 2017F อยู่ที่ 11.7x ยังต่ำกว่าค่าเฉลี่ยที่ 14.3x ยังคงแนะนำให้ “ซื้อ” โดยมูลค่าราคาเป้าหมายอยู่ที่ 4.20 บาท อ้างอิงวิธี DCF (WACC 8%,Termianal Growth 2%) ความเสี่ยง : 1) สภาวะเศรษฐกิจที่ยังซบเซาไม่เอื้อต่อการใช้จ่ายการโฆษณา 2) การแข่งขันที่สูงธุรกิจทีวีดิจิตอล